stanford-oval/wikipedia huggingface dataset:
אינסיידאוט
היסטוריה

ההרכב נוסד בשנת 1994 על ידי תומר גלט ואלון לוין, שני תלמידי תיכון בני 16 מגבעתיים אשר למדו באותה הכיתה.
במהלך 1994 הוציא ההרכב את השיר "Dance" בשיתוף פעולה עם הזמרת דידי תחת חברת התקליטים "פונוקול". השיר הפך במהרה ללהיט מקומי כאשר זכה להצלחה רבה יחסית במצעדים בישראל ואף בספרד.
במהלך 1995 ו-1996 ההרכב שוחרר לשווקים סינגלים נוספים עם הזמרת דיקלה שחר שזכו גם כן להצלחה רבה במצעד הישראלי - השיר "Lover", השיר "Will You (Still Love Me)" (חידוש לקלאסיקה של הרכב ה"שרילז") והשיר "One Last Thing".
ההצלחה לה זכה ההרכב בישראל עוררה עניין בהרכב ברחבי העולם באותה, כאשר חלק משירי ההרכב החלו להיכלל באלבומי אוסף בינלאומיים של להיטים עכשוויים מאותה התקופה.
במחצית השנייה של שנות ה-90 חבר הלהקה אלון לוין החליט לעזוב את ההרכב ותומר ודיקלה המשיכו להופיע כצמד.
ב-1996 ההרכב שחרר מאשאפ מיוחד - ביצוע בעברית לשיר "Let's Get Wild" של הזמרת הישראלית שרי יחד עם קטע מתוך השיר "בוא לריו" שביצעה בעברית הזמרת יהודית רביץ.
בשנת 1997, ההרכב הוציא גרסת כיסוי מיוחדת - ללהיט "Ecuador" במקור של המפיק סאש! הביצוע כלל ווקל חדש ואושר על ידי המפיק בעצמו.
בתחילת שנות ה-2000 הצמד הוחתם בחברת אן.אם.סי והחל לעבוד על אלבום הסולו שלו. הסינגל הראשון מתוכו היה "InsideOut" (כשם ההרכב) ואותו ביצע בבכורה בהופעה ההיסטורית של הרכבי הבנים "פייב" ו"ווסטלייף" בישראל.
במהלך הקלטות האלבום החליטו חברי הצמד על פירוקו והאלבום המלא של ההרכב מעולם לא יצא.
‏
דיסקוגרפיה > סינגלים נבחרים

1994 - Dance (בשיתוף עם Didi)
1995 - Lover
1995 - Will You (Still Love Me)
1996 - One Last Thing
1997 - בוא נרקוד!
1997 - Sing The Ecuador (Special version)
2001 - InsideOut
הערות שוליים

1 2 3 4 5  אומרים שפעם היה פה שמח: The Very Best Viva Ritmo Latino
1 2  Inside Out (2) biography - Inside Out (2) discography - The Eurodance Encyclopædia
| --- | --- |
בקרת זהויות :  MusicBrainz: d7579fb3-a8d8-4b82-8229-cd797b83a2b6
פסניארי

| --- | --- |

 מקום הקמה:  הרפובליקה הסובייטית הסוציאליסטית הבלארוסית 
 מוקד פעילות:  מינסק, ברית המועצות
 תקופת הפעילות:  1969–2003 (כ־34 שנים)
 סוגה:  פולק רוק פולק ארט רוק פופ רוק מוזיקה עממית פופ פולק מוזיקה עממית רוק מתקדם מוזיקת עולם בלוז
 שפה מועדפת:  רוסית, בלארוסית 
 חברת תקליטים:  מלודיה
 פרסים והוקרה:  פרס לנין קומסומול 
 pesnyary.by
 חברים לשעבר
 ולדימיר מוליאבין לאוניד בורטקביץ'
 
פסניארי (Песняры, מבצעי שירים) הוא אנסמבל ווקאלי ואינסטרומנטלי נודע שנוסד במינסק בשנת 1969 ופעל בברית המועצות ובלארוס עד לשנת 1998. הבסיס לשירי הלהקה היה הפולקלור הבלארוסי. שירי הלהקה בוצעו בבלארוסית וברוסית. היא הגיעה לשיא הפופולריות בשנות ה-70 וה-80 של המאה ה-20.
הלהקה נוסדה ב-1 בספטמבר 1969 כאשר קבוצת מבצעים ממינסק קיבלה הכרה רשמית כלהקה. אומנם כבר בשנת 1968 הקבוצה הופיע במספר הופעות כליווי לזמרים וגם עם שירים שבוצעו על ידי חבריה. השם של הלהקה היה "ליאבוני". מייסד ומנהלה היה ולדימיר מוליאבין.
בשנת 1970 הלהקה השתתפה בתחרות זמר כלל ארצית וזכתה במקום השני. באותה שנה הוחלט לשנות את שמה ל"פסניארי". בשנת 1970 ללהקה הצטרף לאוניד בורטקביץ'. באביב 1971 הוצא התקליט הראשון של הלהקה. הלהקה המשיכה להשתתף בהצלחה בתחרויות זמר בברית המועצות ואף נשלחה לתחרויות מחוץ לגבולות ברית המועצות. בשנת 1976 היא לראשונה הופיע עם סדרת הופעות בארצות הברית.
בשנים 1973-1976 הלהקה שולבה במספר סרטים בה בוצעו שיריה הפופולריים.
בשנת 1976 הלהקה הופיע עם אופרת רוק ובשנת 1978 עם אופרת רוק נוספת. האופרות התבססו על פולקלור בלארוסי. בשנת 1979 למייסד הלהקה ולדימיר מוליאבין הוענק תואר אמן העם. רפרטואר הלהקה כלל בעיקר שירים שנכתבו על ידי ולדימיר מוליאבין על פי מילים של שירי עם בלארוסים. בנוסף לכך היו שירים שהולחנו על ידי אלכסנדרה פחמוטובה, אוסקר פלצמן ונוספים.
בתחילת שנות ה-80 לאוניד בורטקביץ' עזב את הלהקה. לקראת סוף שנות ה-80 רק מוליאבין ונגן סקסופון ולאדיסלב מיסביץ' נותרו מההרכב המקורי של הלהקה.
בשנת 1998 ולאדיסלב מיסביץ' מונה למנהל הלהקה. כצעד מחאה מוליאבין פנה לאלכסנדר לוקשנקו והנשיא החליט על הקמת להקה חדשה בראשות מוליאבין. ללהקה זו חזר גם לאוניד בורטקביץ'. אומנם בשנת 2003 מוליאבין נהרג בתאונת דרכים ולהקה התפרקה.
בשנת 2013 קיימות מספר להקות שמבצעות שירי הלהקה המקורית וטוענות להיות יורשים של הלהקה המקורית.
וילסון קיפקטר

וילסון קוסגי קיפקטר (באנגלית: Wilson Kosgei Kipketer, נולד ב-12 בדצמבר 1972) הוא אתלט עבר דני. הוא שלוש פעמים ברציפות אלוף עולם (גטבורג 1995, אתונה 1997 וסביליה 1999), שיאן עולם ובעל שתי מדליות אולימפיות (כסף מסידני 2000 וארד מאתונה 2004) בריצת 800 מטר ושיאן העולם הנוכחי בריצת 800 מטר באולם.
ביוגרפיה

קיפקטר נולד בקניה. בשנת 1990 הוא הגיע לדנמרק במסגרת חילופי סטודנטים ללימודי הנדסת חשמל באוניברסיטת קופנהגן. הוא התאהב בדנמרק וביקש אזרחות דנית. במהלך 11 שנות הקריירה שלו הוא התאמן תחת הדרכתו של המאמן הפולני סלבומיר נובק.
ביוגרפיה > אלוף עולם

באליפות העולם שנערכה בגטבורג, שוודיה בשנת 1995 זכה קיפקטר במדליית זהב בריצת 800 מטר בתוצאה של 1:45.08 דקות, לפני ארתמון אטונג'מאנה מבורונדי (1:45.64 דקות) ווביורן רודל מנורווגיה (1:45.68 דקות).
קיפקטר לא קיבל אזרחות דנית מלאה ולכן לא הורשה להשתתף באולימפיאדת אטלנטה (1996), אף על פי שנחשב כרץ הטוב ביותר בעולם בריצת 800 מטר, הוא לא הפסיד באף תחרות בריצה זו אותה שנה. בסוף השנה, בתחרות ברייטי, איטליה קבע שיא אישי חדש בתוצאה של 1:41.83 דקות (10 מאיות השנייה איטי משיא העולם של סבסטיאן קו).
ביוגרפיה > שיאן עולם

באליפות העולם באתלטיקה באולם שנערכה בפריז, צרפת במרץ 1997 זכה קיפקטר במדליית זהב בריצת 800 מטר בשיא עולם חדש של 1:42.67 דקות. כבר בשלב המוקדמות הוא קבע שיא עולם חדש של 1:43.96 דקות. ב-7 ביולי בתחרות בסטוקהולם, שוודיה הוא השווה את שיא העולם בן 16 השנים של קו, בריצת 800 מטר באצטדיון בתוצאה של 1:41.73 דקות. באליפות העולם שנערכה באתונה, יוון בתחילת אוגוסט אותה שנה הוא זכה במדליית זהב בריצת 800 מטר בתוצאה של 1:43.38 דקות, לפני נורברטו טלז מקובה (1:44.00 דקות) וריץ' קנה מארצות הברית (1:44.25 דקות) ובכך הגן על תוארו. מספר ימים לאחר מכן, ב-13 באוגוסט בתחרות גראנד פרי שנערכה בציריך, שווייץ הוא קבע שיא עולם חדש בריצת 800 מטר בתוצאה של 1:41.24 דקות (בתחרות זו נקבעו עוד שני שיאי עולם חדשים תוך 70 דקות, אחד של היילה גבריסלאסי בריצת 5000 מטר והשני בריצת 3000 מטר מכשולים על ידי וילסון בויט קיפקטר, (אין ביניהם קרבת משפחה). 11 ימים לאחר מכן, ב-24 באוגוסט בתחרות גראנד פרי שנערכה בקלן, גרמניה קבע קיפקטר בריצת 800 מטר שיא עולם חדש נוסף של 1:41.11 דקות, שיא אשר נשבר לאחר 13 שנים, ב־22 באוגוסט 2010, בידי דייוויד רודישה.
בסוף השנה זכה קיפקטר בתואר אתלט השנה בעולם.
בשנת 1998 חלה קיפקטר במלריה והחליט שלא להשתתף בתחרויות. אולם הוא בחר להשתתף בכל זאת באליפות אירופה באתלטיקה שנערכה בבודפשט, הונגריה וסיים שמיני ואחרון בגמר ריצת 800 מטר בתוצאה של 1:50.13 דקות, לאחר התנגשות עם נילס שומאן מגרמניה שניצח בתחרות בסופו של דבר.
באליפות העולם באתלטיקה באולם שנערכה במאבאשי יפן, במרץ 1999 זכה קיפקטר במדליית כסף בריצת 800 מטר בתוצאה של 1:45.49 דקות, אחרי ג'והן בותה מדרום אפריקה (1:45.47 דקות) ולפני ניקו מוצ'בון מגרמניה (1:45.74 דקות). במהלך השנה הוא התקדם והשתפר עד שבאליפות העולם שנערכה בסביליה, ספרד הוא זכה במדליית זהב בפעם השלישית ברציפות בריצת 800 מטר בתוצאה של 1:43.20 דקות, לפני הזקייל ספנג מדרום אפריקה (1:43.32 דקות) ודזביר סעיד גורני מאלג'יריה (1:44.18 דקות). כמו בשנת 1997 כך גם בשנת 1999 הוא היה בלתי מנוצח ב-10 התחרויות בהם השתתף באצטדיון.
בשנת 2000 שבר את השיא העולמי בריצת 1000 מטר באולמות בתוצאה של 2.14.96 דקות.
באולימפיאדת סידני (2000) זכה קיפקטר במדליית כסף בריצת 800 מטר בתוצאה של 1:45.14 דקות לאחר ריצה טקטית מוטעית, אחרי שומאן (1:45.08 דקות) ולפני גורני (1:45.16 דקות). בשלב חצי הגמר הוא קבע את התוצאה המהירה בתחרות 1:44.22 דקות.
באליפות אירופה באתלטיקה שנערכה במינכן גרמניה בשנת 2002 זכה קיפקטר במדליית זהב בריצת 800 מטר בתוצאה של 1:47.25 דקות, לפני אלוף העולם אנדריי בוקר משווייץ (1:47.43 דקות) והאלוף האולימפי שומאן (1:47.60 דקות). אותה שנה הוא זכה ב-8 מתוך 9 התחריות בהן השתתף וקבע את תוצאת השנה בעולם בריצת 800 מטר 1:42.32 דקות, זו השנה החמישית.
באליפות העולם באתלטיקה באולם שנערכה בברמינגהאם, אנגליה במרץ 2003 זכה קיפקטר במדליית כסף בריצת 800 מטר בתוצאה של 1:45.87 דקות. בהמשך השנה, באליפות העולם באתלטיקה שנערכה בפריז הוא סיים במקום הרביעי בתוצאה של 1:45.23 דקות.
באולימפיאדת אתונה (2004) זכה קיפקטר במדליית ארד בריצת 800 מטר בתוצאה של 1:44.65 דקות, אחרי יורי בורזקובסקי מרוסיה (1:44.45 דקות) ומבולאני מולאודזי מדרום אפריקה (1:44.61 דקות). בשלב חצי הגמר הוא קבע את התוצאה המהירה ביותר בשלב זה (1:44.63 דקות).
בשנת 2000 התחתן קיפקטר עם חברתו הדנית פרניל.
קיפקטר פרש באופן רשמי מאתלטיקה תחרותית באוגוסט 2005.
דור חיון

| --- | --- |

 לידה:  15 ביולי 1998 (בן 26) באר שבע, ישראל
 מידע כללי
 מדינה:  ישראל ישראל
 גובה:  1.82
 https://visuathlete.com/athlete/דור%20חיון
 ספורט
 ענף ספורט:  אתלטיקה
 תת-ענף:  ריצת 110 מטר משוכות, ריצת 100 מטר
 מועדון:  אתלטי הנגב
 מאמן:  רפי גרודצקי
 הישגים
 שיאים אישיים:  ריצת 60 מטר משוכות: 8.05 שניות (2021)   ריצת 110 מטר משוכות: 14.00 שניות (2022)   ריצת 100 מטר : 10.84 שניות (2022)  
 
דור חיון (נולד ב-15 ביולי 1998) הוא אתלט ישראלי, 6 פעמים אלוף ישראל (2018, 2020–2024) בריצת 110 מטר משוכות.
ביוגרפיה

חיון מתאמן בקבוצת אתלטי הנגב.
ביוגרפיה > 2016

באליפות ישראל שנערכה ביוני 2016 סיים חיון במקום שישי בריצת 110 מטר משוכות בתוצאה של 15.81 שניות.
ביוגרפיה > 2017

באליפות ישראל שנערכה ביולי 2017 סיים חיון במקום רביעי בריצת 110 מטר משוכות בתוצאה של 15.09 שניות.
ביוגרפיה > 2018 > אלוף ישראל

באליפות ישראל שנערכה ביולי 2018 זכה חיון במדליית זהב בריצת 110 מטר משוכות בשיא אישי חדש של 14.67 שניות, לפני חברו לאגודה האלוף היוצא מאור סגד (14.94 שניות) ונתנאל רויטבלט ממכבי תל אביב (15.31 שניות). נוסף לכך, הוא השתתף בריצת 100 מטר וקבע שיא אישי חדש של 11.04 שניות, אך לא עלה לשלב הגמר.
ביוגרפיה > 2022

באליפות ישראל שנערכה בסוף יוני 2022 זכה במדליית זהב בריצת 110 מטר משוכות בתוצאה של 14.19 שניות, לפני פריאל רדה מהפועל חולון (14.83 שניות) ושגיא למדיאל מלידר ירושלים (14.86 שניות)
במשחקי המכביה העשרים-ואחת זכה במדליית זהב בריצת 110 מטר משוכות בשיא אישי חדש של 14.04 שניות.
שיאים אישיים > אצטדיון

ריצת 100 מטר: 10.84 שניות (2022)
ריצת 110 מטר משוכות: 14.00 שניות (2022)
ריצת 200 מטר: 22.17 שניות (2022)
ריצת 400 מטר: 51.32 שניות (2018)
ריצת 400 מטר משוכות: 56.68 שניות (2018)
דור חיון (באמצע) על בימת המנצחים במכביה ה-21
עיצוב אוניברסלי

דוגמה לעיצוב שאינו אוניברסלי: מקלדת מחשב עם תחליף עכבר מסוג כדור עקיבה, המאלצת את כל משתמשי המחשב, כולל איטרי יד ימינם להשתמש בכדור העקיבה דווקא בידם הימנית
מפה בעיצוב אוניברסלי - מפה עם תבליט הניתן למישוש ועם רמקול וכפתורי לחיצה להסברים קוליים
מערכת התמרורים היא מן היישומים הוותיקים ביותר של העיצוב האוניברסלי. התמרור שבתמונה מוצב בפולין והוא מובן היטב גם לנהגים שאינם קוראים פולנית או שאינם קוראים כלל
עיצוב אוניברסלי או תכנון אוניברסלי הוא עיצוב או תכנון הלוקח בחשבון את השמישות של מערכת (מבנה, מכשיר, נוהל, מערך שיעור וכיוצא בזה), כך שמגוון רב ככל האפשר של אנשים יכולים לתפעל אותה ביעילות או לקבל ממנה שירות יעיל ונגיש. זה כולל אנשים עם לקות המצוידים או שאינם מצוידים בטכנולוגיה מסייעת.
עיצוב אוניברסלי הוא מושג יחסי ולא מוחלט. בלתי אפשרי לתכנן מערכת שתשרת ביעילות כל אדם ותייצר שוויון הזדמנויות מלא, אך מערכת מסוימת יכולה להיות מעוצבת אוניברסלית ביחס למרבית או לכל המערכות הדומות לה.
מערכות עקרונות > שבעת עקרונות העיצוב האוניברסלי

שבעת עקרונות העיצוב האוניברסלי שנוסחו[דרושה הבהרה] על ידי באי הכנס לעיצוב אוניברסלי במרכז לעיצוב אוניברסלי באוניברסיטת דרום קרוליינה.
שוויון בשימוש – שאיפה כל אדם יהיו יכולותיו ולקויותיו אשר יהיו יוכל להשתמש במערכת ביעילות (נגישות).
גמישות העיצוב – בניית המערכת כך שניתן יהיה לשנות אותה על פי המידע המצטבר מניסיון העבודה עמה ועל פי הצרכים והטעמים המשתנים של המשתמשים.
פשטות ושימוש ראשוני אינטואיטיבי – שאיפה שכל משתמש יגלה בקלות כיצד להשתמש במערכת בלי קשר להשכלתו, ניסיונו הקודם, כישורי השפה שלו או רמת הריכוז שלו ברגע השימוש.
ביצועיות – מניעת שגיאות אנוש במהלך השימוש במערכת:
הבנתיות – הבנה (קוגניטיבית) קלה של השימוש ברמה המתקדמת (לאחר שעקרונות הביצוע הבסיסיים נקלטו אינטואיטיבית על פי הסעיף הקודם). לצורך זה המערכת, כמו גם הוראות ההפעלה שלה אמורות לכוון את המשתמש (לדוגמה, בניין ציבור שקל להבין היכן לחפש בו את השירותים הציבוריים הוא בעל ביצועיות טובה יותר מבניין ציבור בו שקשה להבין בו היכן לחפש אותם).
תפיסתיות – קלות הבחנה בחלקי המערכת, קלות זיהויים וזיהוי תפקידם וקלות זיהוי המסר שבסמלים שבמערכת.
סובלנות לשגיאות – שגיאות תפעול גובות מחיר נמוך והן קלות לתיקון (לדוגמה, מעבד תמלילים סובלני יותר לשגיאות מאשר מכונת כתיבה, מרפסת עם מעקה היא סובלנית יותר לשגיאות מאשר מרפסת בלי מעקה).
מאמץ פיזי נמוך - שימוש תוך השקעת מאמץ מינימלי.
מתאם צורה וממדים לגוף האדם – רלוונטי הן לחלקי המערכת המוצקים, הן למיקומם והן לחללים שבמערכת.
מערכות עקרונות > השיטה ההיוריסטית

שיטה מקובלת לעיצוב אוניברסלי של מכשירים היא השיטה ההיוריסטית לעיצוב אוניברסלי. לשיטה זו יש עשרה כללים שיש לקחת בחשבון כשמעצבים אב טיפוס של מכשיר. אחרי העיצוב יש לתת את אב הטיפוס לביקורתם של מומחים אחדים לעיצוב אוניברסלי ולטכנולוגיה מסייעת אשר מוודאים יישום טוב של אתם אותם עשרה כללים באב הטיפוס. בשלב הבא עובר אב הטיפוס שיפור עיצובי על פי הערות המומחים.
נהירות מצב המערכת, כולל משוב.
מתאם בין המערכת לעולם שמחוצה לה, כולל שימוש בתקשורת באופן ראלי[דרושה הבהרה] ומקובל.
שליטה קלה של המשתמש, כולל יכולת קלה לתקן שגיאות.
סטנדרטיזציה והמשכיות בתוך המערכת – פעולות דומות צריכות להיעשות בדרכים דומות.
מניעת שגיאות, בין אם על ידי מתן הזהרות ובין אם בעיצוב שאינו מאפשר להן להתרחש.
הצגת אפשרויות הפעולה בפני המשתמש כדי שיזהה ביניהן את האפשרות בה הוא בוחר, במקום להסתמך על יכולת הזיכרון של המשתמש.
גמישות ויעילות הפעלה, כולל דרכי קיצור למשתמשים מנוסים שאינן פוגעות ביעילות ההפעלה של המשתמשים המתחילים וכולל מגוון דרכים שונות לנקיטה בכל פעולה.
אסתטיקה ומינימליזם, כולל מחיקת פרטים טפלים מהמידע המסופק עם המערכת וכולל אי הכללת חלקי מערכת ופעולות דלי חשיבות.
תיעוד והוראות הפעלה, כולל הוראות לתקון תקלות.
עניינים ייחודיים למערכת הספציפית או לתחומה שאינם נכללים בעקרונות הקודמים.
מערכות עקרונות > שלושת עקרונות העיצוב אוניברסלי בהוראה

הרעיון בעיצוב אוניברסלי בהוראה הוא תכנון מראש של תוכני הוראה (קוריקולום), שיטות הוראה ועזרי הוראה כך שיתאימו ל תלמידים בעלי מגוון רחב ככל האפשר של יכולות. גישה זו מצמצמת את הוצאת המשאבים על התאמות אישיות כמו גם את כישלונם הלימודי של מי שלא קיבלו התאמות.
המרכז ללקות ושילוב באוכלוסייה ממליץ על העקרונות הבאים לעיצוב אוניברסלי של ההוראה, כשבראש ובראשונה הוא ממליץ על תכנון המאפשר גמישות. המרכז רואה את ההוראה בת ימינו כהוראה עצמית בתמיכת המורים ומתאים את המלצותיו לדרך הוראה זו. העקרונות:
דרכי ייצוג רבות ומגוונות
אפשר דרכי תפיסה מגוונות – אפשר ייצוג שמיעתי וראייתי ואפשר התאמה של הייצוג בידי התלמיד (למשל הגדלה של הפונט או שינוי צבע הכתב)
אפשר שפה וסמלים מגוונים – אפשרויות לשינוי סוג אוצר המילים והסמלים, אפשרויות להבהרת התחביר ומבנה התמליל (ככל הנראה חלוקת המשפטים לפסקאות וחלוקת החומר בין הפרקים והסעיפים), אפשרויות לכוונון קידוד הקבצים, אפשרויות להבהרת התמליל בהשוואת חלקיו לתרגום לשפה אחרת, אפשרויות להבהרת רעיונות מרכזיים באופן שאינו שפתי.
אפשר דרכי הבנה מגוונות – אפשרויות מגוונות לקשר את חומר הלימוד לידע קודם, אפשרויות מגוונות להדגיש עניינים שונים בחומר ואת הקשרים ביניהם, אפשרויות מגוונות לקבלת תדרוך בעיבוד מידע, אפשרויות מגוונות לתמיכה בזכירת החומר.
דרכי ביטוי רבות ומגוונות
ספק אפשרויות מגוונות לתנועה פיזית – אפשרויות לתגובה בתנועה, לחיפוש עצמי של חומר ולניסוי כלים בהם אוחז התלמיד, כולל פריטי טכנולוגיה מסייעת.
ספק אפשרויות מגוונות להתבטאות שוטפת ולהתפתחות כישורי ביטוי – אפשרויות תקשורת דרך מדיות תקשורת, אפשרויות יצירה ופתרון בעיות, אפשרויות תרגול וביצוע.
תן לתלמידים סמכויות מגוונות – סמכויות לקביעת מטרות ביניים בלימוד, אפשרויות לתכנן דרכי למידה עצמית, אפשרויות להקל בבחירת מקורות מידע, אפשרויות לפיתוח קישורים עצמיים להערכת הידיעות.
דרכי השתתפות רבות ומגוונות
אפשרויות מגוונות ליצירת עניין אצל התלמיד – הגדלת הבחירה העצמית והאוטונומיה, הקלת הגישה לחומר חשוב, מוצלח ואותנטי (הכוונה ככל הנראה לחומר שנכתב על ידי אנשים המכירים את תוכני הלימוד באופן אישי ולא חומר שסוכם על ידי מי שקרא את כתביהם אך לא התנסה בתכנים בעצמו), אפשרויות להסרת גורמים הנותנים תחושות מאיימות או גורמים המסיחים את הדעת בעת הלימוד.
אפשרויות מגוונות לשמירה על מאמצים והתמדה – אפשרויות לדרוש פחות ישיבה דמומה, אפשרויות לגיוון רמת האתגר והתמיכה, עידוד שיתופי פעולה ותקשורת, אפשרויות להגברת המשוב על השליטה בחומר.
אפשרויות מגוונות עבור התלמידים לחזור למצב רוגע וריכוז – אפשרויות לבניית מטרות אישיות והבהרת הציפיות מהתלמיד, אפשרויות לתמיכה בבניית כישורים אישיים והכרת שיטות התמודדות, אפשרויות לפיתוח הערכה עצמית של ההתנהגות ויכולת הריכוז.
דוגמאות

פותחן קופסאות שאנשים בני גילים רבים ובעלי יכולות גופניות מגוונות יכולים לתפעל אותו בקלות ובלא העזרות במכשיר נוסף, מקיים את רעיון העיצוב האוניברסלי טוב יותר מאשר פותחן קופסאות שרק גברים חסונים שאינם איטרי יד ימינם יכולים לתפעל ביעילות.
ספר המודפס באותיות גדולות ועם ניקוד מעוצב אוניברסלית ביחס לספר המודפס באותיות קטנות ובלא ניקוד. בספר הראשון יכולים לקרוא יותר אנשים עם לקות ראייה, ואנשים שעדיין לומדים את מלאכת הקריאה.
מבחן הבודק קיומו של ידע ולא את מהירות השימוש בידע יהיה מעוצב אוניברסלית אם יינתן לכל המשתתפים בו זמן מספיק לסיומו וכך אילו מהם שלקות מאובחנת או בלתי מאובחנת מאלצת אותם לכתוב מבחנים באיטיות לא יצטרכו סידור מיוחד כדי להצליח במבחן.
מעלית שבה רמקול מכריז על מספר הקומה, המסך עליו מופיע מספר הקומה הוא גדול, הכיתוב על הכפתורים הוא באותיות גדולות ובכתב ברייל ויש לה דלת רחבה מספיק לכניסת אנשים המשתמשים בכיסאות גלגלים, היא מעלית מעוצבת אוניברסלית ביחס למעליות שאין להן תכונות כאלה.
אתר אינטרנט שעיצובו מתחשב בצרכי גולשים רבים ככל האפשר, כולל גולשים בעלי מוגבלות פיזית, קוגניטיבית (כולל לשונית) מגדיל את קהל הלקוחות או קהל המסתייעים באתר. תוכני אתר כזה, כולל הוראות הניווט בו, כתובים בשפה נהירה ככל האפשר - ובמקרה זה עריכה לשונית טובה והבנה ליכולות השפתיות של הקהל הרחב הם חלק מדרישות העיצוב האוניברסלי. תכנים אלה יהיו ניתנים להצגה בצורות שונות עבור בעלי לקויות חושיות שונות, בין אם הם מצוידים בטכנולוגיה מסייעת ובין אם לא. ניתן יהיה לשלוט בגודל הכתב, בצבע הכתב והרקע או אפילו לשמוע את התכנים בלחיצת כפתור. במקרה של תוכן מתחלף אוטומטית, תינתן לגולש שליטה בקצב ההחלפה כך שמי שקורא לאט יוכל לקרוא את תוכן האתר. תפעול אתר כזה קל ונוח באמצעות העכבר או המקלדת - לפי בחירת הגולש. הפרסומות שבאתרי אינטרנט מסחריים מהוות קושי מיוחד עבור אנשים עם לקות ריכוז. הן לא מאפשרות לבעלי לקות זו להתרכז במה שתוכן האתר. ראו גם: נגישות אינטרנט.
יתרונות

נתינת שוויון הזדמנויות.
נוחיות הפעלה - ציוד שמגוון רחב של אנשים יכול להפעיל הוא על פי רוב ציוד שלאדם הממוצע קל להפעיל. לדוגמה, לאדם הממוצע קל יותר לפתוח דלת קלה שגם אנשים חלשים יכולים לפתוח מאשר לפתוח דלת כבדה שאנשים חלשים אינם יכולים לפתוח. דוגמה שנייה - לאדם ממוצע נוח יותר להגיע אל הקומה השלישית של בניין שיש בו גם מעלית, גם דרגנוע וגם מדרגות רגילות מאשר לקומה השלישית של בניין שיש בו רק מדרגות רגילות.
מניעת הצורך בהתאמות לאנשים עם מוגבלויות:
פרטיות רפואית - העובדה שאין אילוץ להשתמש בטכנולוגיה מסייעת או נהלים מותאמים אישית מאפשרת שמירה על פרטיות רפואית. לדוגמה לשמירה על פרטיות: חדר מחשבים שבו כל עמדות המחשב בעלות אמצעי קלט ופלט שאנשים עם לקויות מגוונות יכולים להשתמש בהן מאלץ פחות משתמשים לשבת תחת שלט שעליו כתוב "עמדת מחשב שמורה לנכים".
אין חשש שהתאמות כושלות יהיו או יתפסו כאפליה.
אין צורך לדון באופן אישי או לנהל משא ומתן עם כל מי שדורש התאמה.
נתינת מענה לבעיות הנגישות של מי שלקותו אינה מאובחנת (לא מודע ללקותו, לא יכול לשלם על אבחון, לא רוצה להתאבחן או שהמומחים לא מצליחים לאבחן את הלקות שלו) או שהאבחונו אינו מדווח.
חיסכון:
כאשר יותר אנשים יכולים להשתמש בתחבורה ובציוד של מקום העבודה ישנה הגדלה של אחוז משלמי המיסים באוכלוסייה והקטנה של אחוז מקבלי הקצבאות.
כאשר משרתים קהל לקוחות, לא צריך לקנות ציוד מיוחד לאנשים עם לקות לצד הציוד הרגיל.
אדם חסר לקות שקונה ציוד לעצמו לא צריך להחליף את הציוד כאשר הוא נפצע, רוכש לקות או מזדקן.
ראו גם

אוניברסליזם
הנדסה קוגניטיבית
לוקליזציה
עקרונות עיצוב אוניברסליים ללמידה
לקריאה נוספת

UNIVERSAL DESIGN AND VISITABILITY EDITED by Jack Nasar & Jennifer Evans-Cowley, 2007
Universal design handbook, McGraw-Hill, Wolfgang F. E. Preiser,Elaine Ostroff
הערות שוליים

↑  Disabil Rehabil. 2003 Jan 21;25(2):57-66. Accessibility, usability and universal design--positioning and definition of concepts describing person-environment relationships. Iwarsson S, Ståhl A.
↑  UNIVERSAL DESIGN AND VISITABILITY EDITED, Jack Nasar & Jennifer Evans-Cowley, 2007
↑  באופן כללי, שיטות היוריסטיות לפתרון בעיות הן שיטות המבוססות על רעיונות יצירתיים ולא על בדיקות מסודרות. מקור השם הוא במילה היוונית "יוריקה" שאמר ארכימדס כשגילה את חוק ארכימדס
↑  Adams, R. & Langdon, P.: Principles and concepts for information and communication technology design. Journal of Visual Impairment and Blindness 97(10) 602-11, 2003
↑  Universal design for learning, Center on Disability and Community Inclusion, the University of Vermont
↑  Disabil Rehabil Assist Technol. 2012 Feb 10. Integrating medical, assistive, and universally designed products and technologies: assistive technology device classification (ATDC). Bauer S, Elsaesser LJ.
| --- | --- |
בקרת זהויות :  NDL: 00925695
אדי גומז

| --- | --- |

 לידה:  4 באוקטובר 1944 (בן 80) סנטורקה, ארצות הברית 
 מוקד פעילות:  פוארטו ריקו 
 תקופת הפעילות:  מ-1959 
 מקום לימודים:  בית הספר ג'וליארד, התיכון למוזיקה ולאמנות 
 סוגה:  ג'אז
 שפה מועדפת:  צרפתית 
 כלי נגינה:  קונטרבס
 חברת תקליטים:  קולומביה רקורדס 
 eddiegomez.com
 
אדגר (אדי) גומז (בספרדית: Eddie Gómez; נולד ב-4 באוקטובר 1944) הוא בסיסט ג'אז אמריקאי ממוצא פורטוריקני, שהשתתף בהקלטתם של מאות אלבומי אולפן. הוא ידוע בעיקר בזכות עבודתו עם שלישיית ביל אוונס בין השנים 1966 עד 1977.
ביוגרפיה

גומז נולד בפוארטו ריקו ובצעירותו עבר עם משפחתו לניו יורק, שם גדל. בגיל אחת עשרה הוא התחיל לנגן בקונטרבס ובגיל שלוש עשרה הלך לבית הספר הגבוה למוזיקה ואמנות בניו יורק (High School of Music & Art). בין השנים 1959 - 1961 הוא ניגן בלהקת הנוער של פסטיבל ניופורט, בהנהגתו של מרשל בראון. ב-196 סיים את לימודיו בבית הספר ג'וליארד.
גומז ניגן במשך אחת עשרה שנים עם שלישיית ביל אוונס, בתקופה שכללה הופעות רבות ברחבי העולם וכן עשרות הקלטות. במהלך הקריירה שלו גומז ניגן עם מוזיקאים רבים אחרים בהם ג'רי מאליגן, צ'יק קוריאה, ג'ון אברקרומבי, ג'ק דז'ונט, ריצ'רד שטולצמן, ג'ון סקופילד, מישל פטרוצ'אני והרבי מאן. הקריירה שלו מורכבת בעיקר מעבודה כמלווה, והוא ידוע בתפקידים המהירים והמלודים שלו. בנוסף לעבודה כנגן אולפן באלבומי ג'אז מפורסמים רבים, הוא הקליט כמנהיג הרכב תחת Columbia Records, Projazz ו-Stretch. רבות מההקלטות האחרונות שלו כמנהיג נעשו בשיתוף עם פסנתרן הג'אז מארק קרמר.
במאי 2013, הוענק לגומז תואר דוקטור לשם כבוד למוזיקה ממכללת ברקלי למוזיקה בוולנסיה, ספרד. זה היה דוקטור לשם כבוד הראשון שניתן בקמפוס הבינלאומי החדש של המכללה בספרד.
דיסקוגרפיה > כמנהיג הרכב

| שנה | כותרת | משתתפים |
| --- | --- | --- |
| 1976 | Down Stretch | עם טאקהירו הונדה (פסנתר) ואליוט זיגמונד (כלי הקשה) |
| 1984 | Gomez | עם צ'יק קוריאה (פסנתר) וסטיב גאד (תופים) |
| 1986 | Mezgo | עם מייקל ברקר (סקסון טנור), מאסאיקו סאטו (קלידים) וסטיב גאד (תופים) |
| 1988 | Power Play | עם אל פוסטר וסטיב גאד (תופים/כלי הקשה); לי אן לדג'רווד ומייקל קוקרן (קלידים); מייקל ברקר (סקקסון טנור); ג'רמי סטייג (חליל); דיק אוטס (סקקסון סופרן/סקסון אלט); ג'ים הול (גיטרה ברצועה מס' 5); אן בריסטול וקימיקו איטו (שירה ברצועה מס' 9). |
| 1989 | Street Smart | עם ריצ'רד טי (פסנתר); קני ורנר (קלידים); רנדי ברקר (חצוצרה); יו מקרקן (גיטרה); ג'ק מקדאף (עוגב); דיק אוטס (סקקסון טנור); בארי רוג'רס (טרומבון); סטיב גאד (תופים/כלי הקשה); ניקי מררו (בונגו/טימבלס); סטיב תורנטון (קונגה/כלי הקשה). |
| 1992 | Live In Moscow | עם מיכאל אוקון (פסנתר); סטיב אמירו (פסנתר); רוני בוראג' (תופים). |
| 1993 | Next Future | עם צ'יק קוריאה וג'יימס ויליאמס (פסנתר/סינתיסייזר); ריק מרגיצה (סקקסון טנור/סקסון סופרן); ג'רמי סטייג (חליל); לני ווייט (תופים). |
| 1998 | Dedication | עם סטפן קרלסון (פסנתר), ג'רמי סטייג (חליל) וג'ימי קוב (תופים). |
| 1998 | Uptown Music | עם סטפן קרלסון (פסנתר), ג'רמי סטייג (חליל) וג'ימי קוב (תופים). |
| 2004 | Art Of The Heart | עם מארק קרמר (פסנתר). |
| 2005 | Jazz Fiddler on the Roof | עם מארק קרמר (פסנתר) וג'ון מוסמן (תופים). |
| 2007 | Palermo | עם סטפן קרלסון (פסנתר) ונאשייט ווייטס (תופים). |
| 2008 | Beautiful Love | עם אל דימיולה (גיטרה), יוטאקה קובאיאשי (פסנתר) ובילי דראמונד (תופים). |
| 2010 | Forever | עם סזריוס אלבים (פסנתר). |
| 2012 | Per Sempre | עם תיאו קלווארלה (פסנתר), מאט מרוגליו (חליל) ומאסימו מנזי (תופים). |
| 2014 | Live At Montmartre | עם קרסטן דאל (פסנתר). |